Publication: Magyar Közlöny
Issue: MK-2001-21 (Year: 2001, Number: 21)
Era: 1990-2004
Section: 6.5. A menekülési útvonalakat és kijáratokat — a munkahelyen alkalmazandó biztonsági és egészségvédelmi jelzésekről szóló 2/1998. (I. 16.) MüM rendelet szerinti —
Paragraph Index: 109

13. Közlekedési útvonalak 13.1. A munkahelyek biztonságosan elérhetőek, valamint vészhelyzet esetén gyorsan és biztonságosan elhagyhatók legyenek. 13.2. A közlekedési útvonalakat — ideértve a lépcsőket, a rögzített létrákat, valamint a rakodórámpákat is — úgy kell tervezni, méretezni és kialakítani, hogy mind a gyalogosok, mind a járművek számára a használat céljának megfelelően könnyen és biztonságosan elérhetőek legyenek, és ne veszélyeztessék a közelükben foglalkoztatott munkavállalókat. 13.3. A gyalogos-, illetve az áruforgalomra használt útvonalakat a lehetséges felhasználók számának és a forgalom jellegének figyelembevételével kell kialakítani. Ha a közlekedési útvonalakon szállítóeszközök közlekednek, a gyalogosok számára megfelelő biztonsági távolságról kell gondoskodni. 13.4. A gépjármű-közlekedési útvonalakat az ajtóktól, a kapuktól, a járdáktól, az átjáróktól és a lépcsőkilépőktől megfelelő távolságra kell vezetni. 13.5. A közlekedési útvonalak és a hozzávezető utak határait a munkavállalók védelme érdekében láthatóan meg kell jelölni. 13.6. Ahol üzemi területen járművek vagy gépek közlekednek, a szükséges közlekedési szabályokat meg kell állapítani.

Source: https://magyarkozlony.hu/hivatalos-lapok/26d052a1e029e9a132102402c41ded6061c4ffb5/dokumentumok/8584af439b2e8019321b44a64669f868ea077c1d/letoltes